钦定古今图书集成/方舆汇编/职方典/第1095卷 > 形胜附
## 钦定古今图书集成/方舆汇编/职方典/第1095卷 > 形胜附

本府。〈龙溪县附郭。〉

《宋进士题名记》：“一水清流，列峰秀出。”

陈淳《北溪集》：“两山拥翼，二江襟带。”

《图经序》：《梁山记》：董奉之《游九侯传》“夏后之祀赵佗故垒，越王古城，营头之雉堞依然，岭下之遗基可识。”

《本志》“控引番禺，襟喉岭表。”

天宝紫芝奠于后，丹霞名第拱于前。

《县志》：“两溪合流，四山环胜，龙川、锦江萦带于前，麟凤、龟蛇耸翠于左。”

漳浦县

南北朝沈怀远诗：“苍山万寻，涨海千谷。”

《通志》：处八闽之极地，为汀漳之要冲。前屏梁山而十二峰之并秀，旁环鹿水而八馀水之交清？龙岩县

《通志》：“东宝环其左，紫金峙其右，奇迈前揖，九侯后拥。”

龙岩东蟠虎岭西踞

《县志》：“山川若带，两峡如门。”

南靖县

《复城纪略》。“水陆可通” ，“食货易集。”

《通志》：山水盘旋，土地平衍。大帽峙后，双溪环前。员山东南，镜山西北。

长泰县

《通志》：良冈衍脉于后，登科献秀于前。曷山左踞，西峰右峙。

《县志》：“晶山为辅翼之势，龙津注萦洄之波。” 漳平县

《通志》：“银瓶辅其左，龙亭翼其右，覆鼎揖其前，石鼓拥其后。”

《县志》：“平潭清澈，罗石重关。”

平和县

《县志》：“长卢峙后，天马揖前，洪濑左镇鸡笼，右插溪水，西环海潮外溉。家有膏腴之亩，户有桑梓之林。”

诏安县

《前志》“地极七闽，境连百粤。”

《南诏拓城记》：“山环九侯，赤坑之雄秀；水汇象溪，大海之吐吞。”

《县册》“南峰双耸，如天闲立马” ，点灯叠障，如“玉笋联班。”

海澄县

《晏殊类要》，“朝丹暮霞。”

《建城议》：“潮汐吞吐。”

《前志》：鹿石、槐浦，行过峡而迤蜒；龙头、虎甲，折西方而交会。西溪、北溪合海潮奔迸于外；南溪、倒港接海潮旋绕于内。席帽峙其前，三洲拥其后。宁洋县。

《前志》：金凤玉屏，列宝障以拥于后，芙蓉贵人，耸翠微以拱于前。麟山峙其左，玉冈迤其右。